Die ‘hemele’ en ons progressie daarin | "Is en Wat Was en Wat Kom" – die onbekende karakter van Jesus Christus en Sy Woord
← Ons ‘geesteswêreld’
Van moordenaars tot herders →
Die natuurlike mens kan die “dinge van die gees van God” nie verstaan nie:
Maar die natuurlike mens neem die dinge van die Gees van God nie aan nie; want dit is vir hom dwaasheid, en hy kan dit nie verstaan nie, omdat dit geestelik beoordeel word. 1Kor 2:14
Die natuurlike mens se begrip oor die “geestelike dinge” van God vergelyk met die vlak van begrip wat ‘n dier het oor menslike dinge. Die Skrifte is primêr toegespits op die geestelike, maar dit nie beskore vir die natuurlike denke nie. Alles wat geskryf is in die Skrifte word op ‘n natuurlike manier hanteer deur ons natuurlike denke. God is gees en die gees van God leer egter anders:
Daarvan spreek ons ook, nie met woorde wat die menslike wysheid leer nie, maar met dié wat die Heilige Gees leer, sodat ons geestelike dinge met geestelike vergelyk. 1Kor 2:13
Die geestelike konsep van “hemel” word dan ook as iets konkreets en geografies gesien deur die natuurlike denke in ons. Dit word gesien as ‘n plek wat binne ‘n tyd-ruimtelike fisiese heelal net agter die verste sterrestelsel gevind sal word…”daar bo…daar ver”. Ons natuurlike gedagtes sien selfs dat God in ‘n fisiese plek sit – op ‘n fisiese troon…in ‘n fisiese tempel…in ‘n fisiese stad (nuwe Jerusalem) met fisiese goue strate en wit engele wat rondvlieg met fisiese vlerke…alles gebaseer op ‘n natuurlike verwysingsraamwerk.
Maar die natuurlike wysheid van die mens kan egter nie “geestelike dinge” sien of aanneem (konseptualiseer) nie. Dit frustreer die natuurlike mens geweldig en hy maak dan die “dinge van die gees” af as dwaasheid as dit uitgewys word dat die natuurlike interprestasie nutteloos is:
Wat en waar is die geestelike hemel dan? Dit is baie nader as wat die natuurlike denke sal kan besef. Jy sal kan “sien” wat en waar die hemel is net as God jou Sy geestelike insig gee. Kom ons begin by “die begin”:
God was daar voor “die begin” van alles. Ja, God was daar voor Hy die hemel geskep het. Hierdie feit gooi die natuurlike denke totaal uit. As God die hemel moes maak om in te woon, waar het Hy gewoon voor die “begin” want God het geen begin nie?
Wel, God is gees en Hy het nie ‘n “plek” nodig nie want niks kan Hom “bevat” nie:
Maar wie is in staat om vir Hom ‘n huis te bou? Want die hemele, ja, die hoogste hemel, kan Hom nie bevat nie. Wie is ek dan, dat ek vir Hom ‘n huis kan bou, behalwe om voor sy aangesig offers aan die brand te steek? 2Kron 2:6
Daar is sommige wat sê dat Jesus vir die dissipels gesê het dat Hy vir hulle ‘n tipe fisiese “plek” voorberei.
Laat julle hart nie ontsteld word nie; glo in God, glo ook in My. In die huis van my Vader is daar baie wonings; as dit nie so was nie, sou Ek dit vir julle gesê het. Ek gaan om vir julle plek te berei. Joh 14:1-2
Die woord “plek” in die vers het egter niks te maak met ‘n fisiese plek nie. Maar sê dit vir ‘n natuurlike denker wat geestelike dinge op ‘n fisiese wyse hanteer, dan is jy die groot dwaas as jy uitwys dat die woorde van Jesus hier nie eens melding maak van ‘n fisiese “hemel” nie.
God het dus nie ‘n fisiese plek nodig om in te woon nie en Jesus skep ook nie ‘n fisiese hemel vir Sy volgelinge nie. Mense wat uit die dood opgewek word kry ‘n geestelike liggaam by die opstanding. Waarvoor sal Jesus ‘n fisiese plek voorberei vir Sy nuwe geestelike skepping?
Maar iemand sal sê: Hoe word die dode opgewek, en met hoedanige liggaam kom hulle? Dwase mens! Wat jy saai, word nie lewendig as dit nie gesterf het nie. En wat jy saai—jy saai nie die liggaam wat sal word nie, maar ‘n blote korrel, byvoorbeeld van koring of van iets anders. 1Kor 15:35-37
So is ook die opstanding van die dode: daar word gesaai in verganklikheid, daar word opgewek in onverganklikheid; daar word gesaai in oneer, daar word opgewek in heerlikheid; daar word gesaai in swakheid, daar word opgewek in krag. ‘n Natuurlike liggaam word gesaai, ‘n geestelike liggaam word opgewek. Daar is ‘n natuurlike liggaam, en daar is ‘n geestelike liggaam. 1Kor 15:42-44
Na die eerste opstanding het die nuwe skepsels in Christus definitief nie fisiese dinge soos fisiese plekke, fisiese kos en fisiese klere nodig nie.
Kyk, ek deel julle ‘n verborgenheid mee: Ons sal wel nie almal ontslaap nie, maar ons sal almal verander word, in ‘n oomblik, in ‘n oogwink, by die laaste basuin; want die basuin sal weerklink, en die dode sal onverganklik opgewek word; en ons sal verander word. Want hierdie verganklike moet met onverganklikheid beklee word, en hierdie sterflike moet met onsterflikheid beklee word. 1Kor 15:51-53
Jesus se opstanding is tog neergeskryf om ons te wys hoedanig die opstanding uit die dode is! Vir die wat dit kan aanvaar, sal saamstem dat Jesus met ‘n geestelike liggaam opgewek was, soos die Skrifte verklaar, en daardie geestelike liggaam kon ook fisies manifesteer:
En terwyl hulle hieroor praat, staan Jesus self in hul midde en sê vir hulle: Vrede vir julle! Toe het hulle verskrik en baie bang geword en gemeen dat hulle ‘n gees sien. En Hy sê vir hulle: Waarom is julle ontsteld en waarom kom daar twyfel in julle hart op? Kyk na my hande en my voete, want dit is Ek self. Voel aan My en kyk; want ‘n gees het nie vlees en bene soos julle sien dat Ek het nie. En terwyl Hy dit sê, wys Hy hulle sy hande en sy voete. En toe hulle van blydskap nog nie kon glo nie en hulle verwonder, sê Hy vir hulle: Het julle hier iets om te eet? Daarop gee hulle Hom ‘n stuk gebraaide vis en ‘n stuk heuningkoek. En Hy het dit geneem en voor hulle oë geëet. Luk 24:36-43
Is dit vreemd vir ‘n geestelike wese om as vlees te manifesteer en selfs fisiese kos te eet? Nee! Elkeen wat die Skrifte ken sal weet dat Jesus op talle maniere as die “Engel van God” (ook genoem “die Engel van die Here”) in die Ou Testament as vlees verskyn het en selfs saam met mense geëet het (Gen 16:7; Gen 21:17; Gen 31:11; Eks 14:19 ; Rigt 6:20; Rigt 13:9):
Daarna het die HERE aan hom [Abraham] verskyn by die terpentynbome van Mamre terwyl hy by die ingang van die tent sit op die warmste van die dag. Toe hy sy oë opslaan en kyk, staan daar drie manne voor hom. En toe hy hulle sien, loop hy hulle tegemoet van die ingang van die tent af en buig hom na die aarde toe. Gen 18:1-2
En hy [Abraham] neem dikmelk en soetmelk en die kalf wat hy klaargemaak het, en sit dit aan hulle voor, terwyl hy self by hulle onder die boom bly staan; en hulle het geëet. Gen 18:8
Ons moet egter nie aan die fisiese manifestasies en interpretasies vasklou nie.
Jesus said to her, “Do not cling to Me [His fleshly body], for I have not yet ascended to My Father; but go to My brothers and say to them, ‘I am ascending to My Father and your Father, and to My God and your God.’ ” Joh 20:17 EMTV
“Do not cling to me,” said Jesus, “for I have not yet ascended to the Father. But take this message to my brethren: ‘I am ascending to my Father and your Father, to my God and your God.'” Joh 20:17 WNT
Terug by die hemele. God het die hemel geskep VIR ONS. God skep en bewoon die hemel om ons daar te “ontmoet” en daar met ons te werk. Ons het dus ‘n hemel nodig waar God Homself en Sy werke aan ons openbaar.
Maar waar het God hierdie ontmoetingsplek /werkplek, die hemel, gemaak? Paulus gee die antwoord baie duidelik vir diegene wat dit kan ontvang!
Ons is Sy tempel….ons is Sy woonplek as Sy gees in ons woon. Dan is ons ook Sy troon waar Hy heers in Sy hemel. Die hemel is dus ‘n geestelike dimensie binne-in ons. Maar voor daardie hemel en die tempel deur God se gees bewoon word, is daar ‘n ander god wat daar heers (soos deur God bepaal):
Laat niemand julle op enige manier mislei nie, want eers moet die afval kom en die mens van sonde geopenbaar word, die seun van die verderf die teëstander wat hom verhef bo al wat God genoem word of voorwerp van aanbidding is, sodat hy in die tempel van God as God sal sit en voorgee dat hy God is. 2Th 2:3-4
Daar is dit! Die “mens van sonde” sit eers op God se troon en glo 100% dat hy in beheer is van alles in sy lewe. Hy is ons ou mens wat op selfverheerliking leef -totaal verblind deur sy eie denke en oortuiginge. Hy is die teëstander van God en hierdie mens van sonde moet eers aan ons openbaar word voordat ons hemele gereinig kan word:
Kyk, in sy heiliges stel Hy geen vertroue nie; ja, die hemele is nie rein in sy oë nie; Job 15:15
Die hemel in ons is eers onrein van al die valse denke en oortuigings en moet gereinig word deur God se Woord, Jesus Christus:
Dit was dus nodig dat die afbeeldinge van die dinge in die hemele deur hierdie offers gereinig moes word, maar die hemelse dinge self deur beter offers as hierdie. Want Christus het nie ingegaan in ‘n heiligdom met hande gemaak, ‘n teëbeeld van die ware nie, maar in die hemel self om nou voor die aangesig van God vir ons te verskyn; Heb 9:23-24
Deur God se reinigingsproses word die hemel deur God bewoon en Hy kom sit op Sy troon waar Hy rusplek kry:
So sê die HERE: Die hemel is my troon en die aarde die voetbank van my voete. Waar is dan die huis wat julle vir My sal bou? En waar die plek wat my rusplek sal wees? Jes 66:1
Hemel is dus ‘n geestelike dimensie binne-in elkeen vir hulle wat dit kan aanvaar. Ons kan dus nie hemel toe gaan nie! Afstand is tog immers ‘n fisiese dimensie. Hemel is waar ons geestelike dinge beleef. Die Skrifte verwys daarna as ‘n mens se “hart” – weereens het dit niks te make met die vleeslike ‘bloedpomp’ in ons borskas nie:
Maar die geregtigheid wat uit die geloof is, sê dit: Moenie in jou hart sê nie: Wie sal in die hemel opvaar, naamlik om Christus af te bring; of: Wie sal in die afgrond neerdaal, naamlik om Christus uit die dode op te bring? Maar wat sê dit? Naby jou is die woord, in jou mond en in jou hart. Dit is die woord van die geloof wat ons verkondig: As jy met jou mond die Here Jesus bely en met jou hart glo dat God Hom uit die dode opgewek het, sal jy gered word. Rom 10:6-10
Maar die dinge wat uit die mond uitgaan, kom uit die hart, en dit is dié wat die mens onrein maak. Want uit die hart kom daar slegte gedagtes, moord, egbreuk, hoerery, diewery, valse getuienis, lastertaal. Mat 15:18-19
Die “hemelse dinge” verwys dus na ons – ons is eers aards en vuil – alle aardshede moet “gereinig” word met “beter offers” – deur die “geestelike dinge” van God – Sy Woord:
Terwyl ons dan, broeders, vrymoedigheid het om in die heiligdom in te gaan deur die bloed van Jesus. Heb 10:19
Ek vermaan julle dan, broeders, by die ontferminge van God, dat julle jul liggame stel as ‘n lewende, heilige en aan God welgevallige offer dit is julle redelike godsdiens. En word nie aan hierdie wêreld gelykvormig nie, maar word verander deur die vernuwing van julle gemoed,sodat julle kan beproef wat die goeie en welgevallige en volmaakte wil van God is. Rom 12:1-2
Deur God se oordeel word ons hemel gereinig en dit is ‘n bloedige proses. Maar vir hulle wat moeg en mat is vir die aardse is die reinigingsporses van God se oordeel baie welkom:
Met my siel begeer ek u in die nag; ook met my gees in my binneste soek ek U; want as u oordele op die aarde is, leer die inwoners van die wêreld geregtigheid. Jes 26:9
Die bloed van Jesus maak ons gemoed (ons denke) skoon en dit is waar God se Woord dan ook met bloed vergelyk word – ons praat weereens nie van fisiese dinge soos fisiese bloed nie:
Maar as ons in die lig wandel soos Hy in die lig is, dan het ons gemeenskap met mekaar; en die bloed van Jesus Christus, sy Seun, reinig ons van alle sonde. 1Jn 1:7
om dit te heilig, nadat Hy dit gereinig het met die waterbad deur die woord. Efes 5:26
En ek het ‘n groot stem uit die hemel hoor sê: Kyk, die tabernakel van God is by die mense, en Hy sal by hulle woon, en hulle sal sy volk wees; en God self sal by hulle wees as hulle God. Open 21:3
God het reeds Jesus as die “bewerker van ewige saligheid” aangewys:
Hy, al was Hy die Seun, het gehoorsaamheid geleer uit wat Hy gely het; Heb 5:9 en nadat Hy volmaak is, het Hy vir almal wat Hom gehoorsaam is, ‘n bewerker van ewige saligheid geword. Heb 5:8
en saam opgewek en saam laat sit in die hemele in Christus Jesus. Efes 2:6
Ons leer God se geregtigheid deur Sy oordeel wat ons hemele reinig! God het belowe dat Hy ‘n nuwe hemel (en nuwe aarde) gaan maak – VIR ALMAL:
Want soos die nuwe hemel en die nuwe aarde wat Ek maak, voor my aangesig sal bestaan, spreek die HERE, so sal julle nageslag en julle naam bestendig wees. Jes 66:22
En Hy wat op die troon sit, het gesê: Kyk, Ek maak alles nuut. En Hy het aan my gesê: Skryf, want hierdie woorde is waaragtig en betroubaar. Open 21:5
En Ek sal julle ‘n nuwe hart gee en ‘n nuwe gees in jul binneste gee; en Ek sal die hart van klip uit julle vlees wegneem en julle ‘n hart van vlees gee. Eseg 36:26
Dit is deur God se oordeel dat die “hemele” geopen word. Die Skrifte verwys na die meervoud “hemele” op talle plekke (Deu 32:1; 1Kro 16:26; Job 15:15; Kol 1:16; Heb 9:23; 2Pet 3:12; Open 12:12)
Maar wie is in staat om vir Hom ‘n huis te bou? Want die hemele, ja, die hoogste hemel, kan Hom nie bevat nie. Wie is ek dan, dat ek vir Hom ‘n huis kan bou, behalwe om voor sy aangesig offers aan die brand te steek? 2Kro 2:6
God het die natuurlike dinge geskep om ons te help om Sy geestelike dinge te verstaan:
Want sy onsigbare dinge kan van die skepping van die wêreld af in sy werke verstaan en duidelik gesien word, naamlik sy ewige krag en goddelikheid, sodat hulle geen verontskuldiging het nie; Rom 1:20
Die fisiese dinge het egter GEEN verband met die geestelike dinge in die finale toepassing nie. Die vlees is op die einde van die hele proses regtig van GEEN NUT en dit is te moeilik vir ons vleeslike denke om te aanvaar.
Ons moet nie aan die fisiese interpretasie vasklou nie. In die fisiese skepping het God drie hemele aan ons uitgewys wat ons help om Sy geestelike hemele en ons en ander se progressie in hierdie verskillende hemel te verstaan.
DIE EERSTE HEMEL:
Fisies gesproke is die eerste hemel die naaste aan die aarde – dit is die atmosfeer rondom die aarde waar onder andere die voëls in vlieg, die winde waai, en die wolke gevorm word:
En God het gesê: Laat die waters wemel met ‘n gewemel van lewende wesens, en laat die voëls oor die aarde vlieg langs die uitspansel van die hemel. Gen 1:20
In geestelike terme wys hierdie eerste hemel aan ons ons eerste denke wat alles aardsgebonde is. Ons hele belewenis is vlees en alles wat daarmee gepaardgaan. Hier is ‘n ander manier om die eerste hemel te beskryf:
En hy sê vir my: Die waters wat jy gesien het, waar die hoer op sit, is volke en menigtes en nasies en tale. Open 17:15
Want die wat vleeslik is, bedink vleeslike dinge …..Want wat die vlees bedink, is die dood…. Rom 8:5-6
Ons eerste hemel is dus ons vleeslike of aardse hoogmoedige denke wat heen en weer beweeg onder die invloed van die aardse wyn van welluste en trots, en totaal onstabiel is soos baie waters van die see:
En bowendien, die wyn is ‘n bedrieër, ‘n trotse man is onbestendig: hy wat sy keel wyd oopmaak soos die doderyk, en soos die dood is hy, so onversadelik—hy vergader vir homself al die nasies en maak vir hom al die volke bymekaar. Hab 2:5
sodat ons nie meer kinders sou wees nie wat soos golwe geslinger en heen en weer gedryf word deur elke wind van lering, deur die bedrieëry van die mense, deur sluheid om listiglik tot dwaling te bring; Efes 4:14
DIE TWEEDE HEMEL:
Die natuurlike skepping wys ons dat bokant hierdie aardse atmosfeer het God ander hemelliggame geskep om lig te gee, onder andere:
En God het gesê: Laat daar ligte wees aan die uitspansel van die hemel, om skeiding te maak tussen die dag en die nag; en laat hulle dien as tekens sowel vir vaste tye, asook vir dae sowel as jare. Laat hulle ook dien as ligte aan die uitspansel van die hemel om lig te gee op die aarde. En dit was so. God het toe die twee groot ligte gemaak: die groot lig om te heers oor die dag en die klein lig om te heers oor die nag; ook die sterre. En God het hulle aan die uitspansel van die hemel gestel om lig te gee op die aarde en om te heers oor die dag en oor die nag en om skeiding te maak tussen die lig en die duisternis. Toe sien God dat dit goed was. En dit was aand en dit was môre, die vierde dag. Gen 1:14-19
In ‘n geestelike sin verwys die tweede hemel ons groei tot ‘n hoër of dieper insig in God se geestelike dinge. Maar hier is verskillende “ligte” waaronder ons lewe. Die maan is ‘n vals lig wat die nag ‘belig’ – dit is ons tyd onder die valse kerke wat op ‘n wêreldse grondslag ons laat dink dat ons in die “hoogste hemel” is. Ons is egter nog op sand want ons hou nog steeds vas aan vlees en al sy valshede. Hier is ‘n paar Skriftuurlike beskrywings van ons geestelike toestand tydens die tweede hemel belewenis in ons:
En God het gesê: Laat die waters onder die hemel hulle op een plek versamel, sodat die droë grond sigbaar word. En dit was so. En God het die droë grond aarde genoem, en die versameling van die waters het Hy see genoem. Toe sien God dat dit goed was. En God het gesê: Laat die aarde voortbring grasspruitjies, plante wat saad gee en bome wat, volgens hulle soorte, vrugte dra, waarin hulle saad is, op die aarde. En dit was so. Die aarde het voortgebring grasspruitjies, plante wat saad gee volgens hulle soorte en bome wat vrugte dra, waarin hulle saad is, volgens hulle soorte. Toe sien God dat dit goed was. En dit was aand en dit was môre, die derde dag. Gen 1:9-13
Let ook veral op wie God in beheer geplaas het van hierdie belewenis in ons wanneer ons onder die lig van die maan is:
En ek het op die sand van die see gaan staan. En ek het ‘n dier uit die see sien opkom met sewe koppe en tien horings, en op sy horings tien krone en op sy koppe ‘n naam van godslastering. En die dier wat ek gesien het, was soos ‘n luiperd, en sy pote soos dié van ‘n beer, en sy bek soos die bek van ‘n leeu; en die draak [Satan, die ou slang] het hom sy krag gegee en sy troon en groot mag. En ek het een van sy koppe gesien net of dit dodelik gewond was, en sy dodelike wond is genees. En die hele wêreld het verwonderd agter die dier aan gegaan. En hulle het die draak aanbid wat die dier mag gegee het, en die dier aanbid en gesê: Wie is aan die dier gelyk? Wie kan teen hom oorlog voer? En ‘n mond is aan hom gegee wat groot woorde en godslasteringe uitspreek, en aan hom is mag gegee om dit twee en veertig maande lank te doen. Open 12:18 tot Open 13:1-5
In hierdie hemel hoor ons van die Son, Jesus Christus, maar die waarheid in God se Woord word alles verdraai. Die Son, Jesus Christus, is dus verduister en ons haat die ware Lig en Sy ware boodskappers (die sterre – Open 1:20, Psa 148:3; Gen 37:9):
Ek, Jesus, het my engel gestuur om hierdie dinge aan julle voor die gemeentes te betuig. Ek is die wortel en die geslag van Dawid, die blink môrester. Open 22:16
Maar vir julle wat my Naam vrees, sal die son van geregtigheid opgaan, en daar sal genesing onder sy vleuels wees; en julle sal uittrek en huppel soos kalwers uit die stal. Mal 4:2
En die verstandiges sal glinster soos die glans van die uitspansel, en die wat baie tot regverdigheid lei, soos die sterre vir ewig en altoos. Dan 12:3
In hierdie hemel van ons denke en oortuigings verkies ons die massas en hou daarvan om met die gesiene mense in vlees te verkeer.
DIE DERDE HEMEL:
Hierdie deel van ons fisiese skepping kan nie eens met die fisiese oog waargeneem word nie en diegene wat beweer dat hulle daar met ruimteskepe kan beweeg, is ook totaal verblind in hul eie dwaashede. In geestelike terme skakel hierdie hemel met die denke van God waar Hy ons Sy dieptes wys deur Sy regterhand, Jesus Christus. Kyk hoe beskryf Paulus hierdie denke van Christus – die derde hemel:
Ek weet van ‘n man in Christus, veertien jaar gelede—of dit in die liggaam was, weet ek nie, of buite die liggaam, weet ek nie, God weet dit—dat so iemand weggeruk is tot in die derde hemel. En ek weet van so ‘n man—of dit in die liggaam of buite die liggaam was, weet ek nie, God weet dit— dat hy weggeruk is in die Paradys en onuitspreeklike woorde gehoor het wat ‘n mens nie mag uitspreek nie. 2Kor 12:2-4
Hierdie is nie ‘n eenmalige “wegrukking” wat Paulus hier beskryf nie – hy praat van die openaringe van God se Woord wat Hy aan Sy uitverkorenes gee tydens hul tyd hier op aarde in vlees. Dit is “die hoogste hemel” waar die Vader woon in Sy geliefdes en waar Hy Homself aan Sy kinders openbaar:
Die derde hemel in ons is Sy denke in ons, en dit maak ons die troon van God:
En ek het ‘n groot wit troon gesien en Hom wat daarop sit, voor wie se aangesig die aarde en die hemel weggevlug het; en daar is geen plek vir hulle gevind nie. Open 20:11
One Response to Die ‘hemele’ en ons progressie daarin